หุ้น-ทอง-น้ำมันขาขึ้น
ทรีนีตี้มั่นใจราคาวิ่งยาว3เดือน1เดือนยืมหุ้นชอร์ต2.4หมื่นล.
30 ต.ค. 2565

ทรีนีตี้มั่นใจราคาวิ่งยาว3เดือน1เดือนยืมหุ้นชอร์ต2.4หมื่นล.
“ทรีนีตี้” ฟันธง หุ้นทองคำ น้ำมัน ขาขึ้นเกิน 3 เดือน น้ำท่วม 1 เดือน แห่ยืมหุ้นขายล่วงหน้า 2.48 หมื่นล้านบาท ธนาคารหนักสุด
นายวิศิษฐ์ องค์พิพัฒน์กุล กรรมการผู้จัดการ บริษัทหลักทรัพย์ (บล.) ทรีนีตี้ เปิดเผยว่า วิกฤตการณ์น้ำท่วมมีผลกระทบต่ออัตราการเติบโตทางเศรษฐกิจมาก แต่มีผลต่อดัชนีหุ้นและกำไรต่อหุ้นของบริษัทจดทะเบียน (บจ.) ไม่มากนัก เพราะธุรกิจขนาดใหญ่ไม่ได้รับผลกระทบโดยตรง
ทั้งนี้ นักวิเคราะห์หลายแห่งได้มีการปรับประมาณการกำไรต่อหุ้นของบริษัทจดทะเบียน (บจ.) จากเหตุการณ์น้ำท่วมโดยเฉลี่ยพบว่าในปีนี้ทั้งตลาดยังมีอัตราการเติบโต 18.2% และปีหน้าขยายตัว 13.1% 
นายวิศิษฐ์ กล่าวว่า จากการวิเคราะห์ความสัมพันธ์ของราคาน้ำมันฟิวเจอร์สกับราคาสปอร์ตย้อนหลัง 20 ปี พบว่าแนวโน้มราคาสินทรัพย์เสี่ยงจะมีโอกาสปรับตัวขึ้นในช่วง 34 เดือนข้างหน้า ไม่ว่าจะเป็นดัชนีหุ้น ราคาทองคำ มีโอกาสถึงระดับ 1,900-2,000 เหรียญสหรัฐต่อออนซ์ ราคาน้ำมันน่าจะเห็น 100-135 เหรียญสหรัฐต่อบาร์เรล
“แนวโน้มราคาสินค้าโภคภัณฑ์ขาขึ้นทำให้ตลาดหุ้นไทยดูดีกว่าฮ่องกงและให้หุ้นในกลุ่มพลังงานเหนือตลาด เช่น บริษัท ปตท. (PTT) บริษัท ปตท.สำรวจและผลิตปิโตรเลียม (PTTEP) บริษัท ไทยออยล์ (TOP)” นายวิศิษฐ์ กล่าว
จากการรวบรวมข้อมูลปริมาณการยืมหุ้นขายล่วงหน้า (ชอร์ตเซล) นับตั้งแต่วันที่ 3 ต.ค.ถึง 3 พ.ย. 2554 พบว่ามีนักลงทุนยืมหุ้นไปขายรวมเกือบ 100 หลักทรัพย์มีมูลค่ารวม 2.48 หมื่นล้านบาท ซึ่งเป็นหุ้นขนาดใหญ่และหุ้นทีได้รับผล กระทบจากน้ำท่วม เช่น หุ้นกลุ่มธนาคาร
สำหรับธนาคารพาณิชย์ 7 แห่ง ที่ถูกชอร์ตเซลในช่วง 1 เดือน ดังกล่าวพบว่าธนาคารกรุงเทพ (BBL) ถูกยืมขายล่วงหน้ามากที่สุด 2,592.84 ล้านบาท ตามด้วย ธนาคารไทยพาณิชย์ (SCB) ถูกขายจำนวน 1,914.27 ล้านบาท ธนาคารกสิกรไทย (KBANK) จำนวน 1,874.63 ล้านบาท ธนาคารกรุงไทย (KTB) จำนวน 1,162.78 ล้านบาท 
ขณะที่ธนาคารกรุงศรีอยุธยา (BAY) ถูกยืมขาย 290.59 ล้านบาท ธนาคารทหารไทย (TMB) จำนวน 227.54 ล้านบาท และบริษัท ทิสโก้ไฟแนนเชียลกรุ๊ป (TISCO) จำนวน 70.16 ล้านบาท 
ด้านหุ้นตัวใหญ่อย่างบริษัท บ้านปู (BANPU) ถูกยืมขาย 1,715.73 ล้านบาท บริษัท ปตท.โกลบอลเคมิคอล (PTTGC) จำนวน 1,317.92 ล้านบาท PTTEP จำนวน 925.24 ล้านบาท 
บล.เอเซีย พลัส ให้น้ำหนักหุ้นกลุ่มธนาคารพาณิชย์เท่าตลาด และยังเน้นให้ทยอยซื้อเมื่อราคาหุ้นอ่อนตัว โดยเฉพาะ BBL
นักวิเคราะห์จาก บล.ดีบีเอสวิคเคอร์ส (ประเทศไทย) ยังคงแนะนำซื้อ BBL ให้ราคาเป้าหมาย 182 บาท เพราะปีหน้ากำไรจะขยายตัวถึง 17%